stanford-oval/wikipedia huggingface dataset:
สโมสรฟุตบอลแมนเชสเตอร์ยูไนเต็ดในฤดูกาล 2021–22
ยูฟ่าแชมเปียนส์ลีก > รอบแบ่งกลุ่ม

มีการจบในอันดับที่สองใน พรีเมียร์ลีก ฤดูกาล 2020–21, แมนเชสเตอร์ยูไนเต็ดได้เข้ารอบโดยอัตโนมัติสำหรับรอบแบ่งกลุ่มของ ยูฟ่าแชมเปียนส์ลีก ฤดูกาล 2021–22. การจับสลากรอบแบ่งกลุ่มจะมีขึ้นในวันที่ 26 สิงหาคม ค.ศ. 2021. พวกเขาถูกจับสลากพบกับแชมป์จากสวิส เบเอ็สเซ ยังบอยส์, อาตาลันตา จากอิตาลี และ บิยาร์เรอัล ของสเปน. ยูไนเต็ดเผชิญหน้ากับบิยาร์เรอัลใน ยูฟ่ายูโรปาลีก นัดชิงชนะเลิศ 2021, เช่นเดียวกับ ฤดูกาล 2005–06 และ 2008–09 แชมเปียนส์ลีก รอบแบ่งกลุ่ม; ทั้งหมดจบลงในฐานะผลเสมอ. ยูไนเต็ดเผชิญหน้ากับ ยังบอยส์ ใน ยูฟ่าแชมเปียนส์ลีก ฤดูกาล 2018–19 รอบแบ่งกลุ่ม, ในระหว่างที่ยูไนเต็ดเอาชนะได้ทั้งสองนัด.
| วันที่ | คู่แข่งขัน | เหย้า / เยือน | ผล F–A | ผู้ทำประตู | ผู้เข้าชม | อันดับ ในกลุ่ม |
| --- | --- | --- | --- | --- | --- | --- |
| 14 กันยายน ค.ศ. 2021 | ยังบอยส์ | เยือน | 1–2 | โรนัลโด 13' | 31,120 | 4 |
| 29 กันยายน ค.ศ. 2021 | บิยาร์เรอัล | เหย้า | 2–1 | แตลิส 60', โรนัลโด 90+5' | 73,130 | 3 |
| 20 ตุลาคม ค.ศ. 2021 | อาตาลันตา | เหย้า | 3–2 | แรชฟอร์ด 53', แมไกวร์ 75', โรนัลโด 81' | 72,279 | 1 |
| 2 พฤศจิกายน ค.ศ. 2021 | อาตาลันตา | เยือน | 2–2 | โรนัลโด (2) 45+1', 90+1' | 14,443 | 1 |
| 23 พฤศจิกายน ค.ศ. 2021 | บิยาร์เรอัล | เยือน | 2–0 | โรนัลโด 78', แซนโช 90' | 20,875 | 1 |
| 8 ธันวาคม ค.ศ. 2021 | ยังบอยส์ | เหย้า | 1–1 | กรีนวูด 9' | 73,156 | 1 |
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  แมนเชสเตอร์ยูไนเต็ด | 6 | 3 | 2 | 1 | 11 | 8 | +3 | 11 | ผ่านเข้าสู่ รอบ 16 ทีมสุดท้าย |
| 2 |  บิยาร์เรอัล | 6 | 3 | 1 | 2 | 12 | 9 | +3 | 10 | ผ่านเข้าสู่ รอบ 16 ทีมสุดท้าย |
| 3 |  อาตาลันตา | 6 | 1 | 3 | 2 | 12 | 13 | −1 | 6 | ย้ายไปสู่ ยูโรปาลีก |
| 4 |  ยัง บอยส์ | 6 | 1 | 2 | 3 | 7 | 12 | −5 | 5 |  |
แหล่งข้อมูล: ยูฟ่า
กฏการจัดอันดับ: เงื่อนไขรอบแบ่งกลุ่ม
ยูฟ่าแชมเปียนส์ลีก > รอบแพ้คัดออก

แมนเชสเตอร์ยูไนเต็ด ถูกจับฉลากให้มาพบกับอัตเลติโกเดมาดริด ทั้งคู่เคยพบกันครั้งล่าสุดในรอบที่สองของยูฟ่าคัพวินเนอร์สคัพ ฤดูกาล 1991–92
| วันที่ | รอบ | คู่แข่งขัน | เหย้า / เยือน | ผล F–A | ผู้ทำประตู | ผู้ชม |
| --- | --- | --- | --- | --- | --- | --- |
| 23 กุมภาพันธ์ ค.ศ. 2022 | รอบ 16 ทีมสุดท้าย เลกแรก | อัตเลติโกเดมาดริด | เยือน | 1–1 | เอลังกา 80' | 63,273 |
| 15 มีนาคม ค.ศ. 2022 | รอบ 16 ทีมสุดท้าย เลกที่สอง | อัตเลติโกเดมาดริด | เหย้า | 0–1 |  | 73,008 |
การซื้อขายนักเตะ > เข้า

| วันที่ | ตำแหน่ง | ชื่อ | ย้ายจาก | ค่าตัว | Ref>  |
| --- | --- | --- | --- | --- | --- |
| 2 กรกฎาคม ค.ศ. 2021 | GK |  ทอม ฮีตัน | ไร้สังกัด | ฟรี |  |
| 23 กรกฎาคม ค.ศ. 2021 | FW |  เจดอน แซนโช |  โบรุสซีอาดอร์ทมุนท์ | ไม่เปิดเผย |  |
| 23 กรกฎาคม ค.ศ. 2021 | DF |  พอล มัคเชน |  รอชเดล | ไม่เปิดเผย |  |
| 14 สิงหาคม ค.ศ. 2021 | DF |  ราฟาแอล วาราน |  เรอัลมาดริด | ไม่เปิดเผย |  |
| 31 สิงหาคม ค.ศ. 2021 | FW |  คริสเตียโน โรนัลโด |  ยูเวนตุส | ไม่เปิดเผย |  |
การซื้อขายนักเตะ > ออก

| วันที่ | ตำแหน่ง | ชื่อ | ย้ายไป | ค่าตัว | Ref>  |
| --- | --- | --- | --- | --- | --- |
| 7 มิถุนายน ค.ศ. 2021 | DF |  โอลิเวอร์ คิลเนอร์ |  โอลดัมแอทเลติก | ไม่เปิดเผย |  |
| 29 มิถุนายน ค.ศ. 2021 | GK |  โยฮัน กัวดักโน |  โคเปนเฮเกน | ไม่เปิดเผย |  |
| 30 มิถุนายน ค.ศ. 2021 | GK |  จาค็อบ คาร์นีย์ | ปล่อยตัว | ปล่อยตัว |  |
| 30 มิถุนายน ค.ศ. 2021 | MF |  มาร์ก เฮล์ม | ปล่อยตัว | ปล่อยตัว |  |
| 30 มิถุนายน ค.ศ. 2021 | DF |  อิเอสตีน ฮิวจ์ส | ปล่อยตัว | ปล่อยตัว |  |
| 30 มิถุนายน ค.ศ. 2021 | GK |  ฌูแอล ปือไรรา | ปล่อยตัว | ปล่อยตัว |  |
| 30 มิถุนายน ค.ศ. 2021 | MF |  อาร์เนา ปูอิกมัล | ปล่อยตัว | ปล่อยตัว |  |
| 30 มิถุนายน ค.ศ. 2021 | GK |  เซร์ฆิโอ โรเมโร | ปล่อยตัว | ปล่อยตัว |  |
| 30 มิถุนายน ค.ศ. 2021 | DF |  แมกซ์ เทย์เลอร์ | ปล่อยตัว | ปล่อยตัว |  |
| 30 มิถุนายน ค.ศ. 2021 | MF |  อาลียู ตราโอเร | ปล่อยตัว | ปล่อยตัว |  |
| 30 กรกฎาคม ค.ศ. 2021 | MF |  ชาร์ลี มัคคานน์ |  เรนเจอส์ | ไม่เปิดเผย |  |
| 31 สิงหาคม ค.ศ. 2021 | MF |  แดเนียล เจมส์ |  ลีดส์ยูไนเต็ด | ไม่เปิดเผย |  |
| 31 มกราคม ค.ศ. 2022 | FW |  ดิลโลน ฮูเกอเวิร์ฟ |  โบรุสซีอาเมินเชินกลัทบัค | ไม่เปิดเผย |  |
การซื้อขายนักเตะ > ยืมตัว ออก

| ตั้งแต่ | จนถึง | ตำแหน่ง | ชื่อ | ย้ายไป | Ref>  |
| --- | --- | --- | --- | --- | --- |
| 1 กรกฎาคม ค.ศ. 2021 | จบฤดูกาล | GK |  นาธาน บิชอป |  แมนส์ฟีลด์ ทาวน์ |  |
| 2 กรกฎาคม ค.ศ. 2021 | จบฤดูกาล | DF |  รีซ เดไวน์ |  เซนต์ จอห์นสโตน |  |
| 9 กรกฎาคม ค.ศ. 2021 | จบฤดูกาล | FW |  ตาฮิต โชง |  เบอร์มิงแฮม ซิตี |  |
| 23 กรกฎาคม ค.ศ. 2021 | จบฤดูกาล | DF |  วิลล์ ฟิช |  สต็อกพอร์ต เคาน์ตี |  |
| 30 กรกฎาคม ค.ศ. 2021 | จบฤดูกาล | DF |  ดิ'ชอน เบอร์นาร์ด |  ฮัลล์ ซิตี |  |
| 5 สิงหาคม ค.ศ. 2021 | จบฤดูกาล | MF |  ฟากุนโด เปลิสตริ |  อาลาเบส |  |
| 8 สิงหาคม ค.ศ. 2021 | จบฤดูกาล | DF |  อักแซล ตวนเซเบ |  แอสตัน วิลลา |  |
| 13 สิงหาคม ค.ศ. 2021 | จบฤดูกาล | MF |  อีทาน กัลเบรท |  ดองคัสเตอร์ โรเวอส์ |  |
| 16 สิงหาคม ค.ศ. 2021 | จบฤดูกาล | DF |  อีทาน ไลร์ด |  สวอนซี ซิตี |  |
| 20 สิงหาคม ค.ศ. 2021 | จบฤดูกาล | MF |  ดีแลน เลวิตต์ |  ดันดี ยูไนเต็ด |  |
| 21 สิงหาคม ค.ศ. 2021 | จบฤดูกาล | MF |  อังเดรอัส เปเรย์รา |  ฟลาเม็งกู |  |
| 22 สิงหาคม ค.ศ. 2021 | จบฤดูกาล | MF |  เจมส์ การ์เนอร์ |  นอตทิงแฮม ฟอเรสต์ |  |
| 23 สิงหาคม ค.ศ. 2021 | จบฤดูกาล | DF |  แบรนดอน วิลเลียมส์ |  นอริช ซิตี |  |
| 28 สิงหาคม ค.ศ. 2021 | จบฤดูกาล | FW |  ดี'มานี เมลเลอร์ |  ซอลฟอร์ด ซิตี |  |
| 4 มกราคม ค.ศ. 2022 | จบฤดูกาล | DF |  เทเดน เมงกี |  เบอร์มิงแฮม ซิตี |  |
| 6 มกราคม ค.ศ. 2022 | จบฤดูกาล | DF |  อีทาน ไลร์ด |  บอร์นมัท |  |
| 8 มกราคม ค.ศ. 2022 | จบฤดูกาล | DF |  อักแซล ตวนเซเบ |  นาโปลี |  |
| 25 มกราคม ค.ศ. 2022 | จบฤดูกาล | FW |  อ็องตอนี มาร์ซียาล |  เซบิยา |  |
| 27 มกราคม ค.ศ. 2022 | จบฤดูกาล | FW |  อามาด ดียาโล |  เรนเจอส์ |  |
| 28 มกราคม ค.ศ. 2022 | จบฤดูกาล | DF |  รีซ เดอไวน์ |  วอลซอลล์ |  |
| 31 มกราคม ค.ศ. 2022 | จบฤดูกาล | MF |  โดนนี ฟัน เดอ เบก |  เอฟเวอร์ตัน |  |
| 31 มกราคม ค.ศ. 2022 | จบฤดูกาล | GK |  มาเทจ คอวาร์ |  เบอร์ตันอัลเบียน |  |
ราฟาแอล วาราน ได้รับการประกาศให้เป็นผู้เล่นแมนเชสเตอร์ยูไนเต็ดก่อนหน้า ดาร์บี้ดอกกุหลาบ ในวันเปิดฤดูกาล.
จังหวัดสุรินทร์

| จังหวัดสุรินทร์ |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Surin
จากซ้ายไปขวา บนลงล่าง:  ปราสาทตาเมือนธม  อนุสาวรีย์พระยาสุรินทรภักดีศรีณรงค์จางวาง (ปุม)  วัดบูรพาราม  ศาลหลักเมืองสุรินทร์  งานแสดงช้าง 
   ธง ตรา
คำขวัญ: สุรินทร์ถิ่นช้างใหญ่ ผ้าไหมงาม ประคำสวย ร่ำรวยปราสาท ผักกาดหวาน ข้าวสารหอม งามพร้อมวัฒนธรรม
แผนที่ประเทศไทย จังหวัดสุรินทร์เน้นสีแดงแผนที่ประเทศไทย จังหวัดสุรินทร์เน้นสีแดง
ประเทศ:  ไทย
การปกครอง
 • ผู้ว่าราชการ : ชำนาญ ชื่นตา   (ตั้งแต่ พ.ศ. 2567) 
 • นายก อบจ. : ธัญพร มุ่งเจริญพร   (ตั้งแต่ พ.ศ. 2567) 
พื้นที่
 • ทั้งหมด: 8,124.056 ตร.กม. (3,136.716 ตร.ไมล์)
อันดับพื้นที่: อันดับที่ 24
ประชากร (พ.ศ. 2566)
 • ทั้งหมด: 1,367,842 คน
 • อันดับ: อันดับที่ 11
 • ความหนาแน่น: 168.36 คน/ตร.กม. (436.1 คน/ตร.ไมล์)
 • อันดับความหนาแน่น: อันดับที่ 19
รหัส ISO 3166: TH-32 
สัญลักษณ์ประจำจังหวัด
 • ต้นไม้: กันเกรา
 • ดอกไม้: กันเกรา
 • สัตว์น้ำ: ปลานวลจันทร์น้ำจืด
ศาลากลางจังหวัด
 • ที่ตั้ง: ถนนเลี่ยงเมืองสุรินทร์ ตำบลนอกเมือง อำเภอเมืองสุรินทร์ จังหวัดสุรินทร์ 32000
 • โทรศัพท์: 0 4451 1387
เว็บไซต์: http://www.surin.go.th
 
 ส่วนหนึ่งของสารานุกรมประเทศไทย
สุรินทร์ (กูย: เหมืองสุลิน: เขมรถิ่นไทย:สเร็น ) เป็นจังหวัดหนึ่งในภาคตะวันออกเฉียงเหนือตอนล่าง มีชื่อเสียงด้านการจับช้างเลี้ยงช้าง (กูยอาจีง) การทอผ้าไหม ข้าวหอมมะลิสุรินทร์ มีผู้คนหลายเผ่าพันธุ์และภาษา มีชาวกูย เป็นชนพื้นเมือง เป็นกลุ่มที่สืบเชื้อสายขอม อาศัยร่วมกับเขมรและลาว (ไทยอีสาน) เป็นอาทิ มีประชากรมากเป็นอันดับที่ 11 และมีพื้นที่กว้างเป็นอันดับที่ 24
สัญลักษณ์ประจำจังหวัด

คำขวัญประจำจังหวัด : สุรินทร์ถิ่นช้างใหญ่ ผ้าไหมงาม ประคำสวย ร่ำรวยปราสาท ผักกาดหวาน ข้าวสารหอม งามพร้อมวัฒนธรรม
ตราประจำจังหวัด : พระอินทร์ทรงประทับช้างเอราวัณอยู่หน้าปราสาทหินศีขรภูมิ (เดิมเรียกว่าปราสาทหินบ้านระแงง)
ดอกไม้ประจำจังหวัด : ดอกกันเกรา
ต้นไม้ประจำจังหวัด : ต้นกันเกรา
พันธุ์ไม้มงคลพระราชทานประจำจังหวัด : มะค่าแต้
สัตว์น้ำประจำจังหวัด : ปลานวลจันทร์น้ำจืด
ธงประจำจังหวัด : ธงสีเขียว-เหลือง-แสด ตรงกลางมีตราประจำจังหวัดติดอยู่
ตราประจำจังหวัดสุรินทร์
ต้นกันเกรา
พัฒนาการทางประวัติศาสตร์ของท้องถิ่น > ประวัติศาสตร์เมืองสุรินทร์

เมืองสุรินทร์เป็นเมืองเก่าแก่มีประวัติความเป็นมายาวนาน มีวัฒนธรรมที่สั่งสมสืบทอดมาตั้งแต่สมัยโบราณจนถึงสมัยปัจจุบัน สิ่งที่ปรากฏหลักฐานบ่งบอกชัดเจน ได้แก่ คูเมือง 3 ชั้น มีเนินดินเป็นกำแพง สันนิษฐานว่าเคยเป็นเมืองหน้าด่านของขอม ดังที่ จอมพล สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ทรงเรียบเรียง ถวายสมเด็จพระเจ้าบรมวงศ์เธอ กรมพระยาดำรงราชานุภาพ ในการรายงานตรวจราชการมณฑลอีสานและนครราชสีมา ลงวันที่ 9 ธันวาคม พ.ศ. 2469 ดังนี้
เมืองสุรินทร์เป็นเมืองที่สร้างอย่างมั่นคงในปางก่อน มีคูถึง 3 ชั้น มีเนินดินเป็นกำแพงเมือง น่าจะเป็นเพราะเห็นว่าเป็นเมืองหน้าด่านทั้งทางตะวันออกและทางใต้ซึ่งมีช่องข้ามเขาบรรทัดต่อจังหวัดสุรินทร์อยู่หลายช่อง คือ ช่องปราสาทตาเมิน ช่องเสม็ก ช่องดอนแก้ว เป็นต้น ซึ่งมีทางเดินไปสู่ศรีโสภณและเมืองจงกัน ยังมีคนและเกวียนเดินอยู่ทุกช่อง แต่เป็นทางลำบาก คงสะดวกแต่ช่องตะโก ต่อมาทางตะวันตก ซึ่งกรมทางได้ไปทำงานไว้เรียบร้อยแล้ว บริเวณเมืองสุรินทร์เป็นพื้นที่ลุ่ม น้ำท่วมตลอดปี แต่ก็ทำไร่นาได้ เป็นทุ่งใหญ่ บ้านเมืองกำลังจะเจริญขึ้น เพราะเป็นปลายทางรถไฟ มีห้องแถวคึกคักไม่หย่อนกว่าอุบล และกำลังสร้างทำอยู่อีกก็มีมาก
พลเมืองแห่งจังหวัดสุรินทร์ส่วนมากเป็นเขมร เช่น บุรีรัมย์ นางรอง มีลาวเจือปนบ้างเป็นส่วนน้อย และชาวกูยที่ผู้ก่อตั้งเมือง และเป็นชนพื้นเมืองดั้งเดิม ซึ่งพูดภาษาของตนต่างหาก และเป็นชนชั้นปกครองเมืองนี้ ส่วนเขมรซึ่งเป็นพลเมืองกลุ่มใหญ่ของเมืองสุรินทร์ที่อพยพขึ้นมาอาศัย ยังคงพูดภาษาเขมร อยู่ทั่วไปและที่กล่าวว่าไม่รู้ภาษาไทยก็มีต้องใช้ล่ามเนือง ๆ ผู้ปกครองท้องถิ่น เห็นว่าเป็นการดิ้นรน แสร้งทำเป็นพูดไทยไม่ได้ก็มีอยู่มาก ชาวเขมรเข้ามาในแถบเมืองสุรินทร์มากในปี พ.ศ. 2324 ซึ่งทางฝ่ายเขมรต่ำเกิดการจลาจล โดยเจ้าทะละหะ (มู) กับพระยาวิมลราช (ฮู) ฝักใฝ่ในทางญวน สมเด็จพระเจ้ากรุงธนบุรีโปรดเกล้า ให้สมเด็จเจ้าพระยามหากษัตริย์ศึก กับพระยาสุรสีห์ ยกกองทัพไปปราบปราม โดยเกณฑ์กำลังจากเมืองกูย เช่น ขุขันธ์ ประทายสมันต์ (เมืองสุรินทร์) สังขะ ไปช่วยปราบปรามเมืองประทายเพชร ประทายมาศ เมืองรูงตำแรย์ กำปงสวาย และเสียมราฐ
ในอดีตการไปมาถึงกันกับพวกเขมรต่ำในการปกครองฝรั่งเศสนั้น สอบสวนได้ความว่ายังมีอยู่เสมอแต่มีข้างฝ่ายคนเรื่องเขมรต่ำอพยพเข้ามาอยู่ทางเราเสียมากกว่า ปีหนึ่ง เข้าประมาณ 50 - 100 คน โดยมากเป็นเรื่องหนีส่วยอากรที่ทางฝ่ายโน้นเก็บแรงกว่าทางนี้
จังหวัดสุรินทร์ มีลำดับการพัฒนาทางประวัติศาสตร์อย่างค่อยเป็นค่อยไป ทั้งทางด้านการปกครอง สังคม เศรษฐกิจ และวัฒนธรรมอย่างต่อเนื่อง จากการตั้งบ้านเรือนที่มีวิถีชีวิตอย่างเรียบง่ายในอดีต มาเป็นวิถีชีวิตที่สลับซับซ้อนอย่างในปัจจุบัน โดยเฉพาะการสะท้อนความเคลื่อนไหวของผู้คนที่มีมิติความสัมพันธ์ต่อกันอยู่ตลอดเวลา อันเป็นลักษณะโดดเด่นของผู้คนชาวจังหวัดสุรินทร์
พัฒนาการทางประวัติศาสตร์ของท้องถิ่น > ก่อนสมัยกรุงศรีอยุธยา

พระยาประชากรกิจกรจักรเชื่อว่า ชนที่ตั้งหลักแหล่งอยู่ในพื้นที่ของอีสานล่าง คือ สุรินทร์ นครราชสีมาหรือโคราช (เมืองโคราชเก่า บริเวณอำเภอเสิงสาง เมืองพิมาย และบริเวณใกล้เคียง มีโบราณสถานเหลืออยู่ให้เห็น 3 แห่งด้วยกัน คือ ปราสาทโนนกู่ ปราสาทเมืองแขก และปราสาทเมืองเก่า การเดินทางใช้ทางหลวงแผ่นดินหมายเลข 2 (ถนนมิตรภาพ) ไปจนถึงกิโลเมตร ที่ 221-222 เลี้ยวขวาไปตามทางเข้าสู่อำเภอสูงเนิน 2.7 กิโลเมตร จะพบทางแยกขวามือตรงมุมวัดญาณโศภิตวนาราม (วัดป่าสูงเนิน) ซึ่งเป็นเส้นทางเข้าสู่เมืองโบราณโคราช รวมระยะทางห่างจากตัวเมืองประมาณ 32 กิโลเมตร) บุรีรัมย์ ศรีสะเกษ และอุบลราชธานีบางส่วน กลุ่มแรกคือ กูย/กวย แล้วแต่จะเรียกตามสำเนียงของภาษาพูดในแต่ละท้องถิ่น
อีริค ไซเดนฟาเดน นักชาติพันธุ์วิทยาชาวเดนมาร์ก สันนิษฐานว่าพวกกูย(กวย) เคลื่อนย้ายจากประเทศจีนเข้าสู่ประเทศพม่า และมาถึงภาคตะวันออกเฉียงเหนือของประเทศไทย เมื่อประมาณ 1,200 ปี ก่อนคริสตกาล หรือประมาณ 3,000 ปีเศษมาแล้ว ชาวกูย(กวย)เหล่านี้อาศัยอยู่เป็นบริเวณกว้าง ตั้งแต่ภาคใต้ของลาว ภาคตะวันออกเฉียงเหนือของกัมพูชา และภาคตะวันออกเฉียงเหนือของประเทศไทย พวกที่อพยพเข้ามาเป็นระรอกที่ 2 และที่ 3 คือ เขมรและลาว
หม่อมอมรวงศ์วิจิตร กล่าวไว้ในพงศาวดารหัวเมืองมณฑลอีสานกล่าวว่า เดิมพื้นที่ในมณฑลลาวทางนี้ เมื่อก่อนจุลศักราชได้ 1,000 ปี ก็เป็นทำเลป่าดง ซึ่งเป็นที่อาศัยของพวกคนอันสืบเชื้อสายมาแต่ขอม ซึ่งยังมีอาศัยอยู่ในฝั่งโขงตะวันออก ซึ่งปรากฏหลักฐานการสร้างปราสาทหินและอิฐดินเผาจำนวนมากมีกระจายอยู่ทั่วไปในแถบอิสานใต้ ละโว้ (ลพบุรี) ไปจนถึงในเขตภาคกลางและภาคเหนือตอนล่าง
พัฒนาการทางประวัติศาสตร์ของท้องถิ่น > สมัยกรุงธนบุรี

เมื่อกรุงศรีอยุธยาเสียแก่พม่าใน พ.ศ. 2310 แล้ว สมเด็จพระเจ้าตากสินมหาราช ทรงกอบกู้อิสรภาพและตั้งกรุงธนบุรีเป็นราชธานี เมืองสุรินทร์ก็ขึ้นต่อกรุงธนบุรี
ครั้นเมื่อปีพ.ศ. 2321 สมเด็จพระเจ้ากรุงธนบุรี (สมเด็จพระเจ้าตากสิน) จึงโปรดเกล้าให้สมเด็จเจ้าพระยามหากษัตริย์ศึกเป็นแม่ทัพไปสมทบกำลังเกณฑ์เมืองขุขันธ์ เมืองสังขะบุรี และกองทัพช้างคูประทายสมันต์ ขึ้นไปตีเมืองจำปาศักดิ์ เมืองนครพนม บ้านหนองคาย เวียงจันทน์ เป็นกำลังสำคัญในการขยายอิทธิพลสู่เขมร
ใน พ.ศ. 2324 ทางฝ่ายเขมรเกิดการจลาจล โดยเจ้าทะละหะ (มู) กับพระยาวิมลราช (ฮู) ฝักใฝ่ในทางญวน สมเด็จพระเจ้ากรุงธนบุรีโปรดเกล้า ให้สมเด็จเจ้าพระยามหากษัตริย์ศึก กับพระยาสุรสีห์ ยกกองทัพไปปราบปราม โดยเกณฑ์กำลังทางขุขันธ์ ประทายสมันต์ (เมืองสุรินทร์) สังขะ ไปช่วยปราบปรามเมืองประทายเพชร ประทายมาศ เมืองรูงตำแรย์ กำปงสวาย และเสียมราฐ การปราบปรามยังไม่ราบคาบ เกิดความไม่สงบขึ้นในกรุงธนบุรี สมเด็จเจ้าพระยามหากษัตริย์ศึกทราบข่าวจึงเลิกทัพกลับคืนมายังกรุงธนบุรี
ในระหว่างสงครามครั้งนี้ได้มีพวกเขมรหลบหนีสงครามจากเมืองเสียมราฐ กำปงสวาย ประทายเพชร และเมืองอื่น ๆ เข้ามาอยู่ในเมืองประทายสมันต์และสังขะเป็นจำนวนมาก อาทิ ออกญานินทร์เสน่หา จางวาง ออกไกรแป้น ออกญาตูม นางดาม บุตรีเจ้าเมืองประทายเพชร (ซึ่งอาจจะเป็นชาวกูย) รวมทั้งพี่น้องบ่าวไพร่เมืองเสียมราฐ (ซึ่งอาจจะเป็นชาวกูยและเขมร ซึ่งยังคงมีการอาศัยกระจายอยู่ทั่วไปในประเทศกัมพูชาในปัจจุบัน) ก็ได้พากันมาอยู่เมืองประทายสมันต์ด้วย ต่อมานางดามได้แต่งงานกับสุ่นหลานชายของพระยาสุรินทร์ภักดีศรีณรงค์จางวาง (เชียงปุม) ภายหลังชาวเขมรทราบว่า นางดามซึ่งเป็นนายของตนมาเป็นสะใภ้เจ้าเมือง จึงพากันอพยพมาอยู่ที่เมืองคูประทายมากขึ้น ดังนั้น ชาวเมืองคูประทาย ซึ่งเป็นชาวกวยจึงปะปนกับเขมรและเพราะเหตุที่ชาวเขมรมีความเจริญรุ่งเรืองมาก่อน วัฒนธรรมตลอดทั้งความเป็นอยู่ จึงผันแปรไปทางเขมรมากขึ้น
เมื่อเสร็จศึกสงครามเมืองเวียงจันทน์และเมืองเขมรแล้ว เจ้าเมืองประทายสมันต์ (เมืองสุรินทร์) เมืองขุขันธ์ และเมืองสังฆะได้รับเลื่อนบรรดาศักดิ์เป็น "พระยา" ทั้ง 3 เมือง
ภูมิศาสตร์ > ที่ตั้ง

จังหวัดสุรินทร์ตั้งอยู่ทางตอนล่างของภาคตะวันออกเฉียงเหนือ ระหว่างลองติจูด 103 และ 105องศาตะวันออก ละติจูด 15 และ 16 องศาเหนือ ระยะทางห่างจากกรุงเทพมหานครประมาณ 420 กิโลเมตร อาณาเขตทิศเหนือติดต่อกับจังหวัดร้อยเอ็ดและจังหวัดมหาสารคาม ทิศใต้ติดต่อกับประเทศกัมพูชา ทิศตะวันออกติดต่อกับจังหวัดศรีสะเกษ และทิศตะวันตกติดต่อกับจังหวัดบุรีรัมย์
ภูมิศาสตร์ > ความหลากหลายทางชีวภาพ

จังหวัดสุรินทร์มีทรัพยากรสัตว์ป่าอยู่มากมายทั่วทั้งจังหวัด แต่ปัจจุบันนี้สัตว์ป่าจะมีอยู่เฉพาะตามพื้นที่ป่าที่อนุรักษ์ไว้และอาศัยอยู่ในเขตป่าสงวนและเขตรักษาพันธ์สัตว์ป่าเท่านั้น ส่วนสัตว์ป่าที่พบเห็นได้ในปัจจุบันที่เขตรักษาพันธุ์สัตว์ป่าห้วยทับทัน-ห้วยสำราญ ได้แก่ เก้ง กวาง ลิ่น วัวแดง กระจง ลิง ค่าง ชะนี เสือโคร่ง เลียงผา อีเห็น แมวดาว ชะมด เม่น ไก่ฟ้าพญาลอ นกนานาชนิด โดยเฉพาะอย่างยิ่งหมูป่าและกระจงมีอยู่จำนวนมากทั่วพื้นที่ สัตว์ที่มีลักษณะเด่นในพื้นที่ ได้แก่ ไก่ฟ้าพญาลอ เก้ง และที่พบเห็นในวนอุทยานพนมสวาย ได้แก่ กระรอก กระต่ายป่า สัตว์ปีกมีบ้างแต่ไม่มากนักได้แก่ นกกระเต็น บ่าง นกกระทาดง นกกวัก นกกระปูด นกกางเขนดง นกเขาหลวง นกเป็ดน้ำ และนกเหยี่ยว และที่พบในวนอุทยานป่าสนหนองคู ได้แก่ กระรอก บ่าง กระต่ายป่า งู แย้ นกเขา นกกะปูด และนกเอี้ยง บางครั้งก็จะมีพบนกเงือกมาอยู่บ้าง และยังมีสัตว์ป่าอีกหลายชนิดที่สามารถพบเห็นได้ในป่าชุมชนต่าง ๆ ที่มีการอนุรักษ์ผืนป่าไว้
ภูมิศาสตร์ > สิ่งแวดล้อม

จังหวัดสุรินทร์ มีการพัฒนาและขยายตัวอย่างรวดเร็ว มีชุมชนเมือง (ในเขตเทศบาลเมืองสุรินทร์) ที่อยู่อย่างแออัด มียานพาหนะมากส่งผลให้เกิดปัญหาการจราจร โดยเฉพาะบริเวณตลาดสดในเขตเทศบาล และบริเวณสถานศึกษา มีผลกระทบทางด้านมลภาวะบ้าง แต่ไม่รุนแรงนัก ปัญหาขยะและน้ำเสียจากโรงงานอุตสาหกรรมมีค่อนข้างน้อย เพราะได้รับการเอาใจใส่ ดูแลจากหน่วยงานที่เกี่ยวข้องเป็นอย่างดี โรงงานอุตสาหกรรมส่วนใหญ่ ตั้งอยู่ในเขตอำเภอเมืองสุรินทร์
เศรษฐกิจ

จากรายงานคณะกรรมการพัฒนาการเศรษฐกิจและสังคมแห่งชาติ ในปี พ.ศ. 2562 จังหวัดสุรินทร์ มีมูลค่าผลิตภัณฑ์จังหวัด (GPP) ตามราคาประจำปี 81,007 ล้านบาท เป็นลำดับที่6 ของภาคตะวันออกเฉียงเหนือ มูลค่าผลิตภัณฑ์ต่อหัว (Per capita GPP) 75,556 บาทต่อปี
สำหรับอาชีพของประชาชนส่วนใหญ่ในจังหวัดสุรินทร์ ยังคงประกอบอาชีพทางด้านการเกษตรกรรม มีการทำนาข้าวเจ้า (ข้าวหอมมะลิ) ทำสวน และเพาะปลูกพืชไร่ชนิดต่าง ๆ เช่น มันสำปะหลัง อ้อยโรงงาน ข้าวโพดเลี้ยงสัตว์ ยางพารา อาชีพที่สำคัญรองลงมา คือ การปลูกหม่อนและเลี้ยงไหม
เศรษฐกิจ > การขนส่ง

จังหวัดสุรินทร์ เป็นเมืองหลักของภาคอีสานตอนล่าง เป็นศูนย์กลางการพาณิชย์ อุตสาหกรรมและการคมนาคม จึงมีเส้นทางคมนาคมหลักทั้งทางรถยนต์ รถไฟ มีทางหลวงแผ่นดิน ทางหลวงจังหวัด และเส้นทางมาตรฐานหลายสาย ทำให้การเดินทางติดต่อภายในจังหวัด การเดินทางสู่จังหวัดใกล้เคียง และกรุงเทพมหานครเป็นไปด้วยความสะดวก
การเดินทางจากกรุงเทพมหานครมายังจังหวัดสุรินทร์ ใช้ ทางหลวงแผ่นดินหมายเลข 1 (ถนนพหลโยธิน) ผ่านจังหวัดปทุมธานี พระนครศรีอยุธยา สระบุรี แล้วแยกเข้าทางหลวงแผ่นดินหมายเลข 2 (ถนนมิตรภาพ) ผ่านจังหวัดนครราชสีมา แล้วใช้ทางหลวงแผ่นดินหมายเลข 24 ผ่านจังหวัดบุรีรัมย์ แยกซ้ายเข้าทางหลวงแผ่นดินหมายเลข 214 (ตรงแยกอำเภอปราสาท) จนถึงจังหวัดสุรินทร์ หรือใช้ทางหลวงแผ่นดินหมายเลข 226 ได้เช่นเดียวกัน
การคมนาคมขนส่งทางรถยนต์ของจังหวัดสุรินทร์ระหว่างชนบท หมู่บ้าน ตำบล อำเภอ และจังหวัดต่าง ๆ มีความสะดวก เพราะมีเส้นทางคมนาคมเชื่อมติดต่อกัน การเดินทางโดยรถยนต์ระหว่างจังหวัดกับอำเภอ ระยะทางที่ไกลที่สุด คือ อำเภอชุมพลบุรี ระยะทาง 91 กิโลเมตร ใช้เวลาในการเดินทาง 2 ชั่วโมง ระยะทางที่ใกล้ที่สุด คือ อำเภอเขวาสินรินทร์ ระยะทาง 14 กิโลเมตร ใช้เวลาในการเดินทาง 30 นาที โดยระยะทางจากตัวจังหวัด (อำเภอเมืองสุรินทร์) ไปยังอำเภอต่าง ๆ ของจังหวัดสุรินทร์ เรียงจากใกล้ไปไกล ดังนี้
อำเภอเขวาสินรินทร์ 14 กิโลเมตร
อำเภอจอมพระ 25 กิโลเมตร
อำเภอลำดวน 26 กิโลเมตร
อำเภอปราสาท 28 กิโลเมตร
อำเภอศีขรภูมิ 34 กิโลเมตร
อำเภอสังขะ 51 กิโลเมตร
อำเภอสนม 51 กิโลเมตร
อำเภอท่าตูม 52 กิโลเมตร
อำเภอสำโรงทาบ 54 กิโลเมตร
อำเภอกาบเชิง 58 กิโลเมตร
อำเภอศรีณรงค์ 64 กิโลเมตร
อำเภอรัตนบุรี 70 กิโลเมตร
อำเภอบัวเชด 70 กิโลเมตร
อำเภอโนนนารายณ์ 75 กิโลเมตร
อำเภอพนมดงรัก 78 กิโลเมตร
อำเภอชุมพลบุรี 91 กิโลเมตร
สำหรับการเดินทางในตัวจังหวัด จะใช้การจราจรโดยรถส่วนบุคคลหรือรถจักรยานยนต์รวมทั้งจักรยาน สำหรับระบบมวลชนจะมีรถสองแถว รถเมล์ชมพู ตุ๊กตุ๊ก มอเตอร์ไซค์รับจ้าง/สามล้อปั่น บริการในจังหวัดสุรินทร์ มีสถานีขนส่งภายในตัวจังหวัดเชื่อมต่อจังหวัดและอำเภอต่าง ๆ ดังนี้คือ
สถานีขนส่งผู้โดยสารจังหวัดสุรินทร์
สถานีขนส่งผู้โดยสารอำเภอปราสาท
สถานีขนส่งผู้โดยสารอำเภอสังขะ
สถานีขนส่งผู้โดยสารอำเภอรัตนบุรี
การคมนาคมทางรถไฟ ปัจจุบันมีทางรถไฟสายตะวันออกเฉียงเหนือ ช่วงกรุงเทพฯ-สุรินทร์ โดยผ่านจังหวัดปทุมธานี พระนครศรีอยุธยา สระบุรี นครราชสีมา บุรีรัมย์ จนถึงสุรินทร์ เปิดการเดินรถเร็ว รถด่วน รถด่วนพิเศษ และรถดีเซลรางปรับอากาศ ใช้เวลาในการเดินทาง 6-8 ชั่วโมง เป็นระยะทาง 420 กิโลเมตร
จังหวัดสุรินทร์มีท่าอากาศยานสุรินทร์ภักดี ซึ่งในอดีตได้เปิดทำการบินโดยบริษัท บางกอกแอร์เวย์-แอร์อันดามัน-พีบีแอร์ ซึ่งเมื่อปลายปี 2552 สายการบินพีบีแอร์จะเปิดทำการบิน แต่เนื่องจากทางบริษัทประสบปัญหาทางการเงินจึงได้ปิดกิจการไปก่อน จึงไม่สามารถทำการบินได้ ในปัจจุบันสามารถใช้การเดินทางอากาศที่ท่าอากาศยานบุรีรัมย์ มีเที่ยวบินวันละ 5 เที่ยวบิน โดยห่างจากตัวเมืองสุรินทร์ประมาณ 80 กิโลเมตร
ประชากรศาสตร์

ข้อมูล ณ วันที่ 31 ธันวาคม พ.ศ. 2554  จังหวัดสุรินทร์มีประชากรทั้งสิ้น 1,380,399 คน แยกเป็นชาย 690,644 คน หญิง 689,755 คน ความหนาแน่นเฉลี่ย 170 คน/ตร.กม. มีจำนวนประชากรมากเป็นลำดับที่ 10 ของประเทศไทย และมีความหนาแน่นเฉลี่ยเป็นลำดับที่ 18 ของประเทศไทย
ประชากรศาสตร์ > ภาษา

ประชากรในจังหวัดสุรินทร์ยังใช้ภาษาท้องถิ่นเขมร ส่วย และลาว เป็นภาษาที่ 1 ควบคู่กับภาษาไทย ประชากรจังหวัดสุรินทร์ ภาษากูย ร้อยละ 30 ใช้ภาษาเขมร ประมาณร้อยละ 50 ภาษาลาวร้อยละ 12 ภาษาจีนและอื่น ๆ ร้อยละ 8
ภาษาส่วยหรือภาษากูย  นับเป็นภาษาพูดของกลุ่มชนเก่าแก่กลุ่มหนึ่ง ภาษาเขียนแต่เดิมคือปัลลวะ แต่ปัจจุบันได้สูญหายไปแล้ว ภาษากูยใช้กันมากที่อำเภอสำโรงทาบ อำเภอท่าตูม อำเภอศรีณรงค์ อำเภอจอมพระ อำเภอศีขรภูมิ อำเภอกาบเชิง อำเภอสังขะ
อำเภอเขวาสินรินทร์ อำเภอพนมดงรัก อำเภอสนม
ภาษาเขมร เป็นภาษาที่พูดที่กระจายอยู่ทุกอำเภอในจังหวัดสุรินทร์ แต่หนาแน่นที่สุดที่อำเภอเมืองสุรินทร์ อำเภอท่าตูม อำเภอลำดวน อำเภอบัวเชด อำเภอปราสาท อำเภอกาบเชิง อำเภอสังขะ อำเภอพนมดงรัก อำเภอเขวาสินรินทร์ อำเภอศีขรภูมิ และอำเภอจอมพระ
ภาษาลาว  ใช้มากในอำเภอสนม อำเภอรัตนบุรี อำเภอชุมพลบุรี อำเภอโนนนารายณ์ และอำเภอท่าตูม
(รวมไปถึงอำเภอต่างๆที่พูดภาษากูยจะพูดลาวด้วย)
ภาษาผีปะกำ เป็นภาษาพิเศษของชนชาวกูยเลี้ยงช้าง ใช้สื่อสารกันเฉพาะระหว่างกำลวงพืด หมอช้างและมะข่างกับเทพเจ้า ผีปะกำ และบริวารของผีปะกำ ในช่วงเวลาของการเดินทางไปกูบเทวะด้า (คล้องช้าง) แต่เมื่อกลุ่มผู้จับช้างอยู่บ้านตามปกติจะใช้ภาษากูยโดยทั่วไป
จากการรวบรวมภาษาผีปะกำของจังหวัดสุรินทร์ จำนวน 365 คำ พบว่าตรงกับภาษาบาลี สันสกฤต ประมาณร้อยละ 20 ต่างกันเฉพาะสำเนียง เป็นภาษาขอมโบราณร้อยละ 40 - 50 ที่ยังหาไม่ได้ว่าเป็นภาษาใดอีกร้อยละ 30
การศึกษา

บทความหลัก: รายชื่อโรงเรียนในจังหวัดสุรินทร์
ระดับอุดมศึกษา
มหาวิทยาลัยราชภัฏสุรินทร์
มหาวิทยาลัยเทคโนโลยีราชมงคลอีสาน วิทยาเขตสุรินทร์
มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
มหาวิทยาลัยเฉลิมกาญจนา วิทยาเขตสุรินทร์
การเมืองการปกครอง > การปกครองส่วนภูมิภาค

ในด้านของการบริหารราชการส่วนภูมิภาค จังหวัดสุรินทร์แบ่งการปกครองออกเป็น 17 อำเภอ แบ่งย่อยลงไปอีกเป็น 159 ตำบล และ 2,011 หมู่บ้าน
| ชั้น | หมายเลข | อำเภอ | ประชากร  (พ> ศ. 2560) | พื้นที่ (ตร> กม.) | ความหนาแน่น (คน/ตร> กม.) | รหัสไปรษณีย์ |
| --- | --- | --- | --- | --- | --- | --- |
| 1 | 1 | อำเภอเมืองสุรินทร์ | 262,951 | 1,066.26 | 246.61 | 32000 |
| 2 | 2 | อำเภอชุมพลบุรี | 71,787 | 526.256 | 136.41 | 32190 |
| 1 | 3 | อำเภอท่าตูม | 96,901 | 714.0 | 135.70 | 32120 |
| 3 | 4 | อำเภอจอมพระ | 60,337 | 429.0 | 140.64 | 32180 |
| 1 | 5 | อำเภอปราสาท | 157,429 | 908.386 | 173.30 | 32140 |
| 3 | 6 | อำเภอกาบเชิง | 61,344 | 576.0 | 106.50 | 32210 |
| 2 | 7 | อำเภอรัตนบุรี | 94,103 | 383.812 | 245.17 | 32130 |
| 3 | 8 | อำเภอสนม | 58,117 | 354.49 | 230.68 | 32160 |
| 2 | 9 | อำเภอศีขรภูมิ | 135,909 | 634.538 | 214.18 | 32110 |
| 1 | 10 | อำเภอสังขะ | 131,123 | 1,009.0 | 129.95 | 32150 |
| 3 | 11 | อำเภอลำดวน | 31,270 | 343.0 | 91.10 | 32220 |
| 3 | 12 | อำเภอสำโรงทาบ | 53,086 | 421.37 | 125.98 | 32170 |
| 4 | 13 | อำเภอบัวเชด | 41,157 | 479.0 | 85.90 | 32230 |
| 4 | 14 | อำเภอพนมดงรัก | 38,013 | 318.0 | 119.50 | 32140 |
| 4 | 15 | อำเภอศรีณรงค์ | 46,891 | 410.0 | 114.36 | 32150 |
| 4 | 16 | อำเภอเขวาสินรินทร์ | 35,020 | 191.135 | 183.22 | 32000 |
| 4 | 17 | อำเภอโนนนารายณ์ | 35,419 | 161.4 | 219.44 | 32130 |
|  | รวม | รวม | 1,397,180 | 8,925.277 | 171.98 |  |
การเมืองการปกครอง > การปกครองส่วนท้องถิ่น

องค์การบริหารส่วนจังหวัดสุรินทร์ เป็นองค์กรที่ทำหน้าที่ในการบริหารราชการส่วนท้องถิ่นครอบคลุมพื้นที่ทั้งหมดของจังหวัดสุรินทร์ มีนายกองค์การบริหารส่วนจังหวัดมาจากการเลือกตั้งโดยตรง และมีสภาองค์การบริหารส่วนจังหวัด ซึ่งประกอบด้วยสมาชิกทั้งหมด 36 คน
ในพื้นที่ของจังหวัดสุรินทร์แบ่งออกเป็นเขตองค์กรปกครองส่วนท้องถิ่นระดับล่างหรือระดับพื้นฐานจำนวนทั้งหมด 173 แห่ง ได้แก่ 1 เทศบาลเมือง, 27 เทศบาลตำบล และ 144 องค์การบริหารส่วนตำบล สำหรับเทศบาลมีรายชื่อดังนี้
อำเภอเมืองสุรินทร์
เทศบาลเมืองสุรินทร์
เทศบาลตำบลเมืองที
อำเภอปราสาท
เทศบาลตำบลกังแอน
เทศบาลตำบลนิคมปราสาท
เทศบาลตำบลกันตวจระมวล
อำเภอกาบเชิง
เทศบาลตำบลกาบเชิง
เทศบาลตำบลโคกตะเคียน
อำเภอพนมดงรัก
เทศบาลตำบลบักได
อำเภอสังขะ
เทศบาลตำบลสังขะ
อำเภอลำดวน
เทศบาลตำบลลำดวนสุรพินท์
อำเภอศีขรภูมิ
เทศบาลตำบลระแงง
เทศบาลตำบลผักไหม
อำเภอสำโรงทาบ
เทศบาลตำบลสำโรงทาบ
เทศบาลตำบลหมื่นศรี
อำเภอเขวาสินรินทร์
เทศบาลตำบลเขวาสินรินทร์
อำเภอรัตนบุรี
เทศบาลตำบลรัตนบุรี
อำเภอบัวเชด
เทศบาลตำบลบัวเชด
อำเภอท่าตูม
เทศบาลตำบลท่าตูม
เทศบาลตำบลเมืองแก
อำเภอชุมพลบุรี
เทศบาลตำบลชุมพลบุรี
เทศบาลตำบลทุ่งศรีชุมพล
เทศบาลตำบลสระขุด
เทศบาลตำบลยะวึก
เทศบาลตำบลนาหนองไผ่
อำเภอจอมพระ
เทศบาลตำบลจอมพระ
เทศบาลตำบลกระหาด
เทศบาลตำบลบุแกรง
อำเภอสนม
เทศบาลตำบลสนม
เทศบาลตำบลแคน
วัฒนธรรม > โบราณวัตถุ

รูปเคารพและส่วนประกอบของปราสาท ได้จากชิ้นส่วนของปราสาทที่ขุดพบทั่วทั้งจังหวัดสุรินทร์ เช่น ทับหลังจำหลักกลีบขนุน ฐานเทวรูป เศียรเทวรูป พระพุทธรูปในสมัยต่าง ๆ เป็นต้น
อาวุธ พบน้อยมากในจังหวัดสุรินทร์ จะพบก็เป็นอาวุธที่เกิดขึ้นในสมัยรัตนโกสินทร์เท่านั้น เช่น หอก ดาบ ขอช้าง และง้าว
เครื่องประดับ พบว่าอยู่ในสมัยขอมโบราณที่เรียกว่าศิลปะลพบุรี เช่น กำไล กระพรวนที่ทำด้วยสำริด และห่วงคานหาม เป็นต้น
เครื่องถ้วยและภาชนะดินเผา พบว่าอยู่ในสมัยขอมโบราณ พบที่ตำบลสวาย อำเภอศรีณรงค์ และอำเภอสังขะ เช่น ลูกประคำ ไห โถ ชาม กระปุก เป็นต้น
สังเค็ด เป็นสังเค็ดของพระบาทสมเด็จพระเจ้าอยู่หัวพระราชทานให้วัดจำปา เพื่อเป็นพระราชกุศลแด่พระบาทสมเด็จพระจุลจอมเกล้าเจ้าอยู่หัว
วัฒนธรรม > กีฬา

สโมสรฟุตบอลสุรินทร์ ซิตี้
สโมสรฟุตบอลสุรินทร์ ซูก้า โขงชีมูล